బంగ్లాదేశ్
బంగ్లాదేశ్ తిరిగి పార్లమెంటరీ డెమాక్రసీకి మారింది. గతించిన జియాస్ భార్య ఖలేడా జియా బంగ్లాదేశ్ నేషనలిస్ట్ పార్టీకి నాయకత్వం వహించి 1991 ఎన్నికలలో విజయం సాధించింది. తరువాత మొదటి ప్రధానమంత్రి పదవిని చేపట్టి బంగ్లాదేశ్ చరిత్రలో మొదటి మహిళా ప్రధానిగా చరిత్రలో నిలిచింది. అవామీ లీగ్‌కు జీవించి ఉన్న ముజిబూర్ కుమార్తె షేక్ హసీనా నాయకత్వం వహించింది. తరువాత 1996 ఎన్నికలలో షేక్ హసీనా నాయకత్వంలో అవామీ లీగ్ అధికారానికి వచ్చింది. 2001లో బంగ్లాదేశ్ నేషనల్ పార్టీ అధికారానికి వచ్చింది. 2006 అక్టోబరు 
బి.ఎన్.పి రాజీనామా చేయడంతో దేశంలో రాజకీయ అనిశ్చితి చోటు చేసుకుంది. మద్యలో అధికారబాధ్యతలు వహించిన ప్రభుత్వం 90 రోజుల గడువు తరువాత రాజకీయ పార్టీలను సమైక్యం చేసి దేశంలో ఎన్నికలు జరగేలా పరిస్థితులు చక్కదిద్దింది.
బంగ్లాదేశ్
యునైటెడ్ స్టేట్స్‌ దక్షిణాసియా దేశాలలోని బంగ్లాదేశ్ మద్య సంబంధాలు వ్యూహాత్మకమైనవి. ప్రస్తుత అవామీలీగ్ ప్రభుత్వం వివాదాలు మరియు వివాదాస్పదమైన జనవరి 5 ఎన్నికల వంటి కలుషితాలు ఉన్నప్పటికీ యునైటెడ్ స్టేట్స్‌ - బంగ్లాదేశ్ మద్య సంబంధాలు స్వతంత్రభావాల సమైక్యతతో సాగుతుంటాయి. 2014 పరిశోధనలు 76% బంగ్లాదేశీయులు యునైటెడ్ స్టేట్స్‌కు అనుకూలంగా స్పందించారు. బంగ్లాదేశ్‌లో అత్యధికంగా పెట్టుబడులు పెట్టినదేశాలలో అమెరికన్ కంపెనీలు ప్రథమస్థానంలో ఉన్నాయి. యు.ఎస్ సైన్యం 
బంగ్లాదేశ్ సైనిక దళాలకు విస్తృత సహకారం అందిస్తున్నాయి.
జపాన్ మరియు బంగ్లాదేశ్‌లు సమైక్య రాజకీయ లక్ష్యాలు మరియు వ్యూహాత్మక సత్సంబంధాలు కలిగి ఉన్నాయి. స్వతంత్రం లభించినప్పటి నుండి బగ్లాదేశ్ అభివృద్ధిలో జపాన్ భాస్వామ్యం వహిస్తుంది. 1972 నుండి జపాన్ బంగ్లాదేశ్‌కు 11 బిలియన్ల అమెరికండాలర్ల సహాయం అందించింది. 2014లో జపాన్ ప్రధానమంత్రి షింజో అబే బగ్లాదేశ్‌కు 6 బిలియన్ల అమెరికన్ డాలర్ల ఎయిడ్ ప్యాకేజ్‌ను ప్రకటించాడు.. .
యురేపియన్ యూనియన్ బంగ్లాదేశ్‌కు ప్రధాన వాణిజ్య భాస్వామిగా ఉంది. యునైటెడ్ కింగ్డం బంగ్లాదేశ్‌కు రక్షణ కలిగిస్తూ రాజకీయ, ఆర్థిక మరియు సాంస్కృతిక సంబంధాలు కలిగి ఉంది.